Artisti lokali jxerrdu t-tama u l-għaqda Hybrid Festival beda bit-tixrid ta' tama u għaqda permezz tal-mużika u l-kultura. Artisti se jkunu qed iduru madwar aktar minn 50 lokalità fejn ħafna se jkunu dawk li billi jibqgħu siguri f'darhom japrezzaw it-talent lokali mill-kumdità tal-bjut u l-gallariji tagħhom. Fost dawn l-artisti nsibu Sterjotipi, Corazon, Skald, Paul Giordimaina, Ivan Grech, Dorothy Bezzina u ħafna oħrajn. Illum din l-atmosfera bdiet tinħass fl-entratura tal-belt fejn minkejja li l-mużika bdiet matul s-sigħat fejn ix-xemx kienet qed tagħmel tagħha, quddiem l-artisti spikkaw numru ta' persuni li dehru japprezzaw il-mużika.